અરવલ્લી જિલ્લામાં સરપંચો અને તલાટીઓની મીલી ભગતથી રોડ અને રસ્તાના કામો મશીનો દ્વારા પાર પાડ્યા હોવા છતાં આ કામો માણસો દ્વારા પૂર્ણ કરાયા હોવાના પુરાવાઓ મુકી લાખો રૂપિયાના બીલો મનરેગા હેઠળ મંજૂર કરાવે છે. જિલ્લાના ઘણા ગામડાઓમાં બનેલા રોડ રસ્તાના કામો મોટેભાગે કોન્ટ્રાક્ટરો મારફતે કરાય છે. પરંતુ મળતીયા કામદારોના નામે આ કામો ચઢાવી સરપંચ અને તલાટીઓ કામદારોના ખાતામાં મનરેગાના પૈસા પડાવે છે. આ અંગત કામદારો પાસેથી આ કામો પેટેના પૈસાના પણ ઉઘરાણા કરતાં હોવાની બૂમરાણ ઉઠી છે.